Komisjoni määrus (EÜ) nr 2040/2002,

15. november 2002,

Süüria Araabia Vabariigist pärit teatavate tekstiilitoodete impordiga seotud järelevalvemeetmete kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 7. märtsi 1994. aasta määrust (EÜ) nr 517/94 teatavatest kahepoolsete lepingute, protokollide või muude kokkulepete ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirjade kohta, [1] viimati muudetud määrusega (EÜ) nr 1309/94, [2] eriti selle artikli 11 lõike 1 punkti b

ning arvestades järgmist:

(1) Komisjoni määrus (EÜ) nr 956/2001 [3] kaotab kehtivuse 17. novembril 2002.

(2) Viimase 18 kuu jooksul tehtud kontroll on näidanud, et Süüria Araabia Vabariigist pärit puuvillase kammlõnga (1. kategooria) väga madala hinnaga ühendusse importimise tõus, mis on leidnud aset viimase kolme aasta jooksul (alates peaageu nullist 1996. aastal kuni 10 % ühenduse impordist 2000. aastal), on stabiliseerinud pärast seda, kui sellise impordi suhtes hakati kohaldama järelevalvet.

(3) 2001. ja 2002. aastal tehtud komisjoni uuringud on näidanud, et Süüria tootmisvõimsuse tõus ja nende eksportmüük ELi oli seotud puuvillase kammlõnga tootmise tõusuga Süürias. Toodangu kasv oli peaageu tervenisti orienteeritud ekspordile ja eelkõige ELi turule. Lisaks sellele ei saa välistada, et täiendav võimsuse kasv ei põhjustaks teist Süüria ELi ekspordi kiiret kasvu.

(4) Samuti järeldati samade uurimiste käigus, et pärast Süüria ekspordimahtude märkimisväärset kasvu ajavahemikul 1998–2000 ei ole selline eksport stabiilne, kuid ikkagi märkimisväärne, ning et keskmised Süüria ELi ekspordi hinnad ikka vähenevad, jäädes ELi impordihindadest madalamele.

(5) Võttes arvesse seni tehtud uurimiste tulemusi ja eelkõige võimalust, et Süüria poolt uue kapatsiteedi kasutuselevõtt puuvillase kammlõnga tootmiseks võib põhjustada lähikuudel täiendava hinnalanguse ja sellise ekspordi kasvu jätkumise, tuleks Süüria Araabia Vabariigist puuvillase kammlõnga (1. kategooria) importi ühendusse jätkuvalt jälgida. Seetõttu on asjakohane uuendada 18 kuuks komisjoni määrusega (EÜ) nr 956/2001 kehtestatud seiremehhanismi. Süüria Araabia Vabariigist eksporditavate ja ühenduses vabasse ringlusse lastavate puuvillasest kammlõngast toodete ühendusse sisenemise suhtes tuleks kohaldada määruse (EÜ) nr 517/94 artikli 14 lõigetes 1, 2, 3 ja 4 sätestatud seiremehhanismi ja impordidokumentide esitamisega seotud nõudeid.

(6) Selleks, et mitte häirida praegu kehtivat impordikorda, on soovitatav, et see määrus jõustuks 18. novembril 2002.

(7) Need meetmed on kooskõlas määruse (EÜ) nr 517/94 kohaselt moodustatud komitee esitatud arvamusega,

ON VASTU VÕTNUD KÄESOLEVA MÄÄRUSE:

Artikkel 1

Süüria Araabia Vabariigist pärit ja ühenduses vabasse ringlusse lastava puuvillase kammlõnga (1. kategooria) ühendusse impordi suhtes kohaldatakse eelnevat ühenduse järelevalvet.

Artikkel 2

Käesolev määrus jõustub 18. novembril 2002.

Seda kohaldatakse 18 kuud.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. november 2002

Komisjoni nimel

komisjoni liige

Pascal Lamy

[1] EÜT L 67, 10.3.1994, lk 1.

[2] EÜT L 192, 20.7.2002, lk 1.

[3] EÜT L 134, 17.5.2001, lk 31.

--------------------------------------------------